# 9. april og samarbejdspolitikken



Plan for timerne

* Intro på PP
* Dilemmaspil
* Dokumentar om den 9. april
* Analyse af en fremstilling
* Formaninger om at I skal huske at snakke med et gammelt menneske

## Dokumentaren: ”9. april – da tyskerne kom”

1. Hvordan forklarer historikere, at Tyskland (Nazityskland) besætter Danmark den 9. april?
2. Vidste den danske regering, at en besættelse var på vej? Og hvorfor tog regeringen ikke militære forholdsregler (mobiliserede hæren m.m.)?
3. Lav en tidslinje over morgenen den 9. april - tidslinjen starter med kl. 4.15.
4. Hvor blev der kæmpet den 9. april? Tab på begge sider?
5. Hvem mødes på Amalienborg og træffer de afgørende beslutninger i forbindelse med tyskernes besættelse? Er spørgsmålet her om vi skal kæmpe mod den tyske invasionsstyrke eller? Forskellige holdninger i denne forsamling?
6. Hvad når "folkene" på Amalienborg frem til?
7. I dokumentarer er der en række øjenvidneberetninger fra den 9. april - hvem beretter og hvad fortæller de?

Suppler med viden fra lektien:

1. Hvorfor var Tyskland interesseret i Danmark
2. hvad var mon målet for politikerne og kongen?

## Samarbejdspolitikken og øvelse i genrebevidsthed

Peter Frederiksen har i 2002 skrevet bogen *”Danmark – besat og befriet”,* og I skal nu læse et uddrag fra den om samarbejdspolitikken. Dette er dog blot en ud af mange fremstillinger om besættelsestiden og samarbejdspolitikken, og det er vigtigt at understrege, at selv de bedste historiebøger ikke fortæller Sandheden med stort S, men er et udtryk for historikerens valg og fravalg.

En historiebog er netop en fremstilling – en tolkning.

I skal starte med at læse spørgsmålene herunder inden i går i gang med at læse teksten fra side 26-32 (spring over det sidste afsnit side 32)

1. Mens I læser, skal I prøve at skrive en overskrift på de enkelte afsnit. Skriv blot i margenen.
2. Prøv at lade blikket løbe over teksten og skeln mellem de forskellige typer materiale. Hvornår er der tale om en historisk fremstilling og hvornår ser I på direkte kilder? Prøv om I kan bestemme hvilken type kilde, der er tale om.
3. Nu skal I lægge mærke til illustrationerne. Hvilken funktion har illusionerne? Undersøg om illustrationen er en kontrast til det skrevne eller om det underbygger teksten.
4. Undersøg om der er en holdning i teksten. Giver Peter Frederiksen udtryk for sin mening, f.eks. gennem sit valg af emner, billeder og ord?

Prøv nu at give din første korte definition på en fremstilling her:

|  |
| --- |
|  |